**Iesniegums A un B kategorijas piesārņojošo darbību atļaujas saņemšanai**

[**Piesārņojošo darbību veidi**](https://epak.is.vvd.gov.lv/iesniegumi/abn/iesniegums?id=425318#ABP_Pollution)

| **Tips** | **Piesārņojošā darbība** |  |
| --- | --- | --- |
| Likums 1.pielikums. | 6.4.c piena ražotnes, kurās var pieņemt vairāk nekā 200 tonnas piena dienā (ja 200 tonnas dienā ir gada vidējais rādītājs); |  |
| MK 30.11.2010. noteikumu Nr.1082 1.pielikums. | 1.1.1. sadedzināšanas iekārtas, kuru nominālā ievadītā siltuma jauda ir vienāda ar vai lielāka par 5 un mazāka par 50 megavatiem, ja sadedzināšanas iekārtā izmanto biomasu, kūdru vai gāzveida kurināmo |  |
| MK 30.11.2010. noteikumu Nr.1082 1.pielikums. | 8.9. notekūdeņu attīrīšanas darbības (iekārtas) ar jaudu 20 un vairāk kubikmetru diennaktī, kuras attīrītos notekūdeņus novada vidē |  |
| MK 30.11.2010. noteikumu Nr.1082 1.pielikums. | 5.8. apglabāšanas, uzglabāšanas vai kompostēšanas vietas tādām notekūdeņu dūņām, kas saskaņā ar normatīvajiem aktiem nav pielīdzināmas bīstamajiem atkritumiem |  |
| MK 30.11.2010. noteikumu Nr.1082 1.pielikums. | 6.1. visu kategoriju (L, M, N, O) mehānisko sauszemes transportlīdzekļu, mobilās lauksaimniecības tehnikas un satiksmē neizmantojamu pārvietojamu mehānismu un citu pārvietojamu agregātu remonta un apkopes darbnīcas, kurās veic Ministru kabineta 2004.gada 22.aprīļa noteikumos Nr.380 "Vides prasības mehānisko transportlīdzekļu remontdarbnīcu izveidei un darbībai" 2.punktā paredzētās darbības |  |

**G sadaļa KOPSAVILKUMS**

1. iekārtas nosaukums, informācija par operatoru, īpašnieku un iekārtas atrašanās vietu;

|  |  |
| --- | --- |
| **Iekārtas nosaukums:        Iekārtas piena savākšanai, pirmapstrādei un pārstrādei  Operators:                        A/S „Preiļu siers”  Iekārtas īpašnieks:            A/S „Preiļu siers”  Iekārtas atrašanās vieta:  Daugavpils iela 75, Andreja Upīša iela 30, Preiļi, LV-5301** |  |

2. īss ražošanas apraksts un iemesls, kāpēc nepieciešama atļauja;

|  | | | | |  |
| --- | --- | --- | --- | --- | --- |
| Iekārta atrodas vietā, kur vēsturiski ir atradusies piena produktu ražotne, katlu māja, artēziskie urbumi, kompresoru cehs, autotransporta garāžas, notekūdeņu attīrīšanas iekārtas.  Katlu mājā par kurināmo sākotnēji ir izmantots mazuts. Kopš 2003.gada jūnija par kurināmo tiek izmantota dabas gāze, uzstādīti 2 tvaika katli Vapor TTK-350 ECO. Kopš 2015.gada beigām par kurināmo tiek izmantota šķelda, uzstādīts šķeldas tvaika katls  HHS-8000, ar šo katlu tiek iegūts lielākais ražošanas tehnoloģiskajam procesam nepieciešamais tvaika apjoms.  Uzņēmuma pamatprodukts ir siers, tiek ražots cietais siers Čedars. 2006.gada otrajā pusē ir nodota ekspluatācijā siera sūkalu žāvēšanas līnija. Līdz ar to radīti priekšnoteikumi pakāpeniskai lielāka piena apjoma iepirkšanai un pārstrādei.  Uzņēmuma piesārņojošo darbību reglamentā 01.02.2011. izsniegtā A kategorijas piesārņojošās darbības atļauja nr. DA 11 IA 0001, kura ir pārskatīta 17.12.2015. (lēmums nr. DA15VL0096).  Uzņēmums darbojas saskaņā ar atļaujas nosacījumiem; būtiskas izmaiņas uzņēmuma darbībā nav notikušas.  Uzņēmumā ir plānots palielināt piena pārstrādes apjomu. Uz šo brīdi piena pieņemšanas un pārstrādes apjoms ir 126 000 tonnas gadā, dienas vidējais rādītājs – 345 tonnas. Ir plānots pakāpenisks kāpinājums uz 186 000 tonnām gadā ar dienas vidējo rādītāju 510 tonnas. Apjomu palielinājums būs vienmērīgs 5 gadu laikā.  Piena pārstrādes apjomu pieaugums tiks nodrošināts ar esošajām iekārtām un tehnoloģiju, bez izmaiņām ražošanas tehnoloģiskajos procesos. To iespējams panākt, palielinot ražošanas iekārtu darba stundu skaitu un nodrošinot to intensīvāku noslodzi, rezultātā tiks paaugstināta  pārstrādes lietderības pakāpe. | | | | |  |
|  |  |  |  |  |
|  | | | | |

3. piesārņojošās darbības apraksts (norāda izmantojamos resursus un emisiju ietekmi uz vidi). Aprakstā sniedz šādas ziņas:  
3.1. ūdens patēriņš (ikgadējais daudzums – esošai iekārtai) un pasākumi ūdens lietošanas samazināšanai;

|  |  |
| --- | --- |
| Ūdens patēriņš: 1643,836 m3/dienā; 600000 m3/gadā.  Regulāri tiek analizēti ūdens patēriņš un strādāts pie patēriņa samazināšanas, pielietota atkārtota dzesējamā ūdens izmantošana un kondensāta savākšanas sistēma. Tiek nodrošināta atkārtota tehnoloģiskā ūdens izmantošana. Piena pārstrādes Iekārtu, cauruļvadu un tvertņu  mazgāšana un dezinfekcija notiek centralizēti, izmantojot automātiskās vadības sistēmas CIP. Automātiskā mazgāšanas un dozēšanas sistēma ļauj efektīvi izmantot ūdens resursus, tādējādi samazinot kopējā notekūdeņu daudzuma palielinājumu.  Manuāla tīrīšana tiek izmantota pārstrādes iekārtu korpusu (ārpuses), telpu un aprīkojuma mazgāšanai. Tīrot manuāli, tiek izmantoti augstspiediena Karcher mazgātāji, kuri ir aprīkoti ar noslēguma uzgaļiem un noslēguma vārstiem – padevi pārtraucošām ierīcēm. |  |

3.2. galvenie izejmateriāli (arī kurināmais un degviela) un to lietojums;

|  |  |
| --- | --- |
| Izejmateriāls – piens 186 000 t gadā  Kurināmais un degviela:  Dabasgāze – 1390 tūkst.m3 gadā;  Koksne – 23 000 t gadā;  Palīgmateriāli:            Sāls pārtikas – 530 t gadā            Sāls tehniskā – 100 t gadā            Gofrētās kartona kastes – 300 t            Papīra maisi – 149 t            Polimēru maisi     - 54 t |  |

3.3. bīstamo ķīmisko vielu lietošana un plānotie pasākumi to aizvietošanai;

|  |  |
| --- | --- |
| Piena pārstrādes iekārtu, cauruļvadu un tvertņu  mazgāšana un dezinfekcija notiek centralizēti, izmantojot automātiskās vadības sistēmas CIP. Iekārtu automātiskās mazgāšanas sistēmas nodrošina ieprogrammēto mazgāšanas procesa secīgu norisi, uzdotās mazgāšanas šķīduma koncentrācijas izpildi. Automātiskā mazgāšanas un dozēšanas sistēma ļauj efektīvi izmantot mazgājamo līdzekļu resursus, tādējādi novēršot to pārmērīgu nokļūšanu notekūdeņos. Visas rūpnīcā uzstādītās CIP stacijas ir nodrošinātās ar automātiskiem mazgājošo šķīdumu koncentrācijas mērīšanas devējiem, kas nodrošina nekļūdīgu mazgājošo šķīdumu koncentrāciju iekārtu mazgāšanas procesā un izslēdz mazgājošo šķīdumu pārdozāciju. Bez tam, koncentrāciju darba šķīdumam  pārbauda, šķīduma paraugu notitrējot laboratorijā saskaņā ar koncentrācijas noteikšanas metodi.  Atsevišķi ķīmiskie produkti tiek izmantoti laboratorijas analīzēs. Tie tiek uzglabāti speciāli ierīkotā ķīmisko vielu noliktavā. Noliktavas telpa vienmēr ir aizslēgta. Noliktavas un laboratorijas telpas ir vēdināmas. Darba krājumi analīžu veikšanai atrodas vilkmes skapī.  Uzņēmuma aukstumapgādes sistēmā kā aukstuma aģents tiek izmantots bezūdens amonjaks (NH3) ar vienlaicīgi maksimāli uzglabāto daudzumu 3,5 t apjomā. Amonjaka papildināšanas nepieciešamība tiek kontrolēta caur šķidruma kontroles stiklu resīverā Kompresoru ceha iekārtas un aprīkojums pēdējos gados ir lielā mērā nomainīts, vecās iekārtas aizstājot ar jaunām, ekonomiskām un drošākām iekārtām.  Uzņēmumā  patstāvīgi tiek realizēti projekti, kas ir vērsti uz ķīmisko vielu un to maisījumu patēriņa samazināšanu, ņemot vērā nozares attīstības tendences. |  |

3.4.  nozīmīgākās emisijas gaisā un ūdenī (koncentrācija un ikgadējais lielums);

|  |  |
| --- | --- |
| Uzņēmuma teritorijā piesārņojošo vielu emisiju raksturojumam izdalīti 6 emisiju avoti, kas atmosfērā emitē piesārņojošas vielas (NOX, CO, amonjaku, cietās izkliedētās daļiņas tai skaitā daļiņas PM10 un daļiņas PM2,5). |  |

3.5. atkritumu veidošanās un apsaimniekošana;

|  |  |
| --- | --- |
| Uzņēmums saimnieciskās darbības rezultātā rada gan sadzīves atkritumus, gan notekūdeņu dūņas un ražošanas atlikumu – siera sūkalas.  Sadzīves atkritumi tiek nodoti SIA „Preiļu saimnieks”, ar kuru noslēgts līgums par atkritumu izvešanu.  Notekūdeņu dūņas tiek atūdeņotas dūņu laukumos. Pagaidu glabāšanā atrodas  viena līdz trīs gadu dūņu apjoms. Dūņas tiek izvestas uz lauksaimniecības laukiem.  Lielākā daļa no siera ražošanas rezultātā iegūtajām sūkalām tiek pārstrādāta, ražojot sūkalu pulveri. Šobrīd netiek pārstrādātas sāļās sūkalas, tās tiek izvestas uz lauksaimniecībā izmantojamām zemēm  kā mēslojums.  Par bīstamo atkritumu izvešanu un apsaimniekošanu ir noslēgts līgums ar SIA „Bīstamo Atkritumu serviss”, SIA „Eko osta”.  Pelnus, kas rodas šķeldas katlu mājā, izved SIA „Preiļu saimnieks”. |  |

3.6. trokšņa emisijas līmenis;

|  |  |
| --- | --- |
| AS “Preiļu siers” galvenais trokšņu avots ir kompresoru ceha un ražošanas tehnoloģisko iekārtu darbība, kas atrodas galvenajā ražošanas korpusā un tā darbības troksnis ārpus telpām  ir mazāks par 40 dB (decibeliem).  Divi iztvaikošanas kondensatori uz kompresoru ceha jumta, kas dzirdami 20-30m attālumā (nepārsniedz rūpnīcas teritoriju, troksnis ārpus uzņēmuma atrašanās vietas ir mazāks par 40 dB).  Katlu telpas nosūces ventilācijai tiek izmantoti jumta ventilatori 4 gab., kas ir montēti uz ēkas jumta, ar gaisa vada izvadiem d500. Ventilatoru montāžas augstums 0,40 m virs jumta. Ventilatori strādā cikliskā režīmā. Dzirdami 20-30 m attālumā (nepārsniedz rūpnīcas teritoriju); mazāk par 40 dB.  Autotransporta garāžas atrodas a/s „Preiļu siers” teritorijā, rūpnieciskajā zonā 350 m attālumā no daudzdzīvokļu mājām (Daugavpils – Upīša ielas) un 300 m attālumā no vienstāva apbūves („Jaunsaimnieki”). Autotransporta darbības režīmam ir sezonāls raksturs. Normālais darbības režīms ir no 5.00 līdz 15.00, vasarā no 4.00 līdz 16.00. Autotransporta parks katru gadu tiek pamazām atjaunots, iegādājoties modernas kravas automašīnas (VOLVO, RENAULT, IVECO), kuru darbībā radītais troksnis ir mazāks. Uzņēmums atrodas pilsētas nomalē, tāpēc uz uzņēmumu un no uzņēmuma braucoša transporta radītais troksnis nav būtisks, sūdzības no iedzīvotājiem nav saņemtas. |  |

4. iespējamo avāriju novēršanu;

|  |  |
| --- | --- |
| Piesārņojuma izplatīšanās notekūdeņu sistēmā  Izejvielu vai blakusproduktu nokļūšanas kanalizācijas sistēmā avārijas gadījumā, notekūdeņi tiek novadīti:  1) uz rezerves dīķi NAI teritorijā. Rezerves dīķa tilpums – 3114 m3, kas spēj nodrošināt 3 diennakšu notekūdeņu uzkrāšanu.  2) vai uz rezerves attīrīšanas līniju, kas sastāv no pirmreizējā nostādinātāja un aerotenka. Rezerves attīrīšanas līnijas aerotenkā notekūdeņus iespējams uzkrāt līdz 15 stundām.  Risks saistībā ar elektrības padeves traucējumiem attīrīšanas iekārtu darbībā 2020.gadā ir novērsts, jo NAI pārbūves projekta gaitā ir uzstādīts 30kW dīzeļģenerators, kurš nodrošina sūkņu stacijas nr. 1  sūkņu darbību un notekūdeņu novadīšanu uz rezerves dīķi.  Uzņēmuma ražotnē rīcībā  ir 120kW dīzeļģenerators un turboģenerators 600Kva, kas ir izmantojams īslaicīgu elektropadeves traucējumu gadījumā ražotnē un ļauj pabeigt iesāktos piena pārstrādes tehnoloģiskos procesus, kas novērš risku izejvielas vai nepabeigtā produkta nokļūšanai kanalizācijā.  Ķīmisko vielu noplūdes avārijas situācijas iestāšanās ir iespējamam iekārtu, uzglabāšanas tvertņu hermetizācijas zudumu gadījumā, mehānisku bojājumu rezultātā.  Lai mazinātu risku CIP mazgāšanas līdzekļu koncentrātu nonākšanai kanalizācijas sistēmā, ir iegādāti 4.gab speciāli plastmasas  konteineru paliktņi ar jau rūpnieciski iestrādātu tvertni izlijušo līdzekļu savākšanai.  Augstas koncentrācijas mazgājamo līdzekļu noplūdes ražošanas kanalizācijā gadījumā notekūdeņi tiek novadīti uz rezerves dīķi NAI teritorijā vai uz rezerves attīrīšanas līniju.  Iekārtu mazgāšanas process tiek veikts automātiski, bez cilvēku saskarsmes ar ķīmiskajām vielām, kas ievērojami samazina iespējamo piesārņojuma risku.  Avārijas iestāšanās gadījumā ir paredzēta ražošanas darbības pārtraukšana. |  |

5. nākotnes plāni – iekārtas plānoto paplašināšanos, atsevišķu daļu vai procesu modernizāciju

|  |  |
| --- | --- |
| Lai samazinātu elektroenerģijas patēriņu notekūdeņu attīrīšanas iekārtās tiks nomainīti vecie aerotenku gaisa pūtēji.  Lai samazinātu siltuma zudumus dzīvojamā masīva apkures un karstā ūdens tīklos tiks izstrādāts projekts un veikti būvniecības darbi gaisa trašu nomaiņai uz industriālajiem pazemes tīkliem.  Lai samazinātu aukstuma zudumus no dzesēšanas kamerām manuāli bīdāmie un veramie vārti tiks nomainīti pret automātiskas darbības vārtiem pārējām produkcijas uzglabāšanas kamerām.  Tiks realizēta notekūdeņu attīrīšanas iekārtu rekonstrukcijas II. kārta (dūņu lauku rekonstrukcija). |  |